b'\n_START_ARTICLE_\nZnamenite osebnosti in \xc5\xa1ah\n_START_PARAGRAPH_\n\xc5\xa0ah je igra, katere pravila pozna najve\xc4\x8d ljudi. Med njimi so pametni in neumni, bogati in revni, dobri in zli, \xc4\x8drni in beli. \xc5\xa0ah je jezik, ki ga razume najve\xc4\x8d ljudi. Zato ni \xc4\x8dudno, da med najve\xc4\x8djimi umi, ki so kdajkoli bivali na na\xc5\xa1em planetu in drugod najdemo \xc5\xa1ahiste. Med umetniki, znanstveniki, humanisti, med tistimi, ki so svetu prizadejali najve\xc4\x8d gorja, politiki, racionalisti in prav tako med mistiki. \xc5\xa0ah se igra skozi tiso\xc4\x8dletja. Na zemlji in v vesolju. Kamor je stopil \xc4\x8dlovek, tam je zelo verjetno tudi \xc5\xa1ah. Futurologi trdijo, da jih ne bo presenetilo, \xc4\x8de bodo neko\xc4\x8d ugotovili, da nezemeljska inteligenca pozna \xc5\xa1ahovsko igro. Metafiziki so prepri\xc4\x8dani, da je \xc5\xa1ah srednjeve\xc5\xa1ka predstavitev ra\xc4\x8dunalni\xc5\xa1kega modela misti\xc4\x8dnega sveta, kjer si razli\xc4\x8dne sile nasprotujejo. Steinitz je trdil, da je premagal boga. Umetna inteligenca je premagala Kasparova. \xc5\xa0ah bri\xc5\xa1e meje inteligence, \xc4\x8dasa ali prostora, genija in norca. _NEWLINE_Naslednje znamenite osebnosti so posve\xc4\x8dale ali posve\xc4\x8dajo svoj \xc4\x8das \xc5\xa1ahu:'